Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 481

(142) A szállító piaci hatalmának értékelése során a „versenytársainak piaci helyzete” is fontos. Amíg a piacon kellõen sok és erõs versenytárs van, addig nem várhatók érzékelhetõ versenyellenes hatások. Csak akkor valószínû, hogy a versenytárs szállítókat kizárják, ha azok jelentõsen kisebbek, mint a versenytilalmi kötelezettséget alkalmazó szállító. Kevésbé valószínû a versenytársak kizárása, ha hasonló a piaci helyzetük és hasonlóan vonzó termékeket árulnak. Azonban ilyen esetben is jelentkezhet kizárás a lehetséges piacra lépõk vonatkozásában, ha több nagyobb szállító versenytilalmi szerzõdéseket köt az érintett piac vevõinek jelentõs részével (halmozott hatás). Ebben a helyzetben továbbá a versenytilalmi megállapodások erõsíthetik a versenytárs szállítók közötti összejátszást. Ha ezek a szállítók egyedileg a csoportmentesítési rendelet hatálya alá tartoznak, akkor szükséges lehet a csoportmentesítés visszavonása az ilyen negatív halmozott hatások felszámolására. Az 5% alatti lekötött piaci részesedés általában nem tekinthetõ a halmozott kizárási hatáshoz jelentõsen hozzájáruló tényezõnek.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes